**Robert Borbelj** **-** klarinet **-** rođen u Zrenjaninu 1977, gde je završio osnovno i srednjoškolsko obrazovanje u klasama Martina Dudaša, Dežea Maročika i Ilinčić Slavice. Dalje školovanje nastavlja u Novom Sadu, gde 1996. upisuje klarinet na Akademiji umetnosti kod prof. Nikole Srdića.

Osvaja prve i specijalne nagrade na republičkim i saveznim takmičenjima muzičkih škola i akademija (1995, 1997, 1999), kao i I nagradu i stipendiju fondacije „Yamaha“ za 2000. godinu. Učestvuje na međunarodnom takmičenju „Jeunesses Musicales“ u Bukureštu 2000, ulazi u II etapu i biva predložen za specijalnu nagradu za izvođenje dela rumunskog kompozitora.

Bavio se pedagoškim radom u Muzičkoj skoli “Josif Marinković” u Zrenjaninu.

Svirao je sa Subotičkom filharmonijom, Simfonijskim orkestrom Akademije umetnosti u Novom Sadu, ansamblom „Forte Fortissimo“, Kamernim orkestrom „Gudači svetog Đorđa“, te Gradskim duvačkim orkestrom u Zrenjaninu. Godine 2000. počinje da radi kao prvi klarinetista Orkestra Opere Srpskog narodnog pozorišta u Novom Sadu. Član je Vojvođanskih simfoničara od osnivanja, a sada i Vojvođanskog simfonijskog orkestra.